নিকিতিন ধীর
নিকিতিন ধীর হলেন একজন ভারতীয় অভিনেতা যিনি হিন্দি এবং তেলেগু ভাষার চলচ্চিত্র এবং টেলিভিশন শোতে কাজ করে থাকেন। তিনি মূখ্য প্রতিদ্বন্দ্বী চরিত্র হিসেবে আসুতোষ গোয়ারিকারের ঐতিহাসিক নাটক যোধা আকবর দিয়ে চলচ্চিত্রে তার পদচারণা শুরু করেন, যেটি কিনা সেসময়ে ব্যবসায়িকভাবে সফলতা পায় এবং আলোচিত হয়। এরপর, তিনি আনিস বাজমি'র কমেডি ছবি রেডি (২০১১), আরবাজ খান-এর একশ্যানধর্মী ছবি দাবাং ২ এবং রোহিত শেঠী’র একশ্যানধর্মী কমেডি ছবি চেন্নাই এক্সপ্রেসসহ বলিউডের কতিপয় ব্যবসায়িকভাবে সফল ছবিতে দুর্বৃত্ত চরিত্রও ফুটিয়ে তোলেন। তিনি অভিনেতা পঙ্কজ ধীরের পুত্র।